ตำบลเมืองลี

เมืองลี เป็นตำบลหนึ่งในอำเภอนาหมื่น จังหวัดน่าน ตั้งอยู่บริเวณทิศเหนือของพื้นที่อำเภอ ที่มาของคำว่าเมืองลีนั้น น่าจะมาจากคำว่าเมืองลี้ เพราะว่าในอดีต ผู้คนจากเมืองต่างๆ ที่หลบลี้หนีภัยข้าศึกสงคราม หรือหนีโทษบ้านเมืองก็มักจะไปซ่อนตัวอยู่เมืองนี้ เพราะมีสภาพเป็นป่าเขา ยากแก่การค้นหาตัว สาเหตุที่เปลี่ยนชื่อมาเป็นเมืองลี น่าจะได้รับอิทธิพลมาจากภาษาบาลีมคธ เพราะคำว่าลี หรือลีนะ แปลว่าหลีกเล้น หรือซ่อนตัว ซึ่งก็ได้ความหมายเหมือนกับคำว่าลี้ เพราะว่าในยุคนั้นผู้คนมักนิยมเรียกชื่อเมืองเป็นภาษาบาลี เช่นเมืองหินว่าเมืองเสลานิคม เมืองน่านว่าเมืองนันทบุรี เป็นต้น แต่หลักฐานที่พบในหนังสือนครน่านเมื่อ พ.ศ. ๒๕๗๘ ยังเรียกชื่อของเมืองลีว่า เมืองลี้ ฉะนั้นคำว่าลี้ กับลีก็น่าจะมีความหมายเหมือนกัน  ส่วนเหตุผลอีกข้อหนึ่งว่าเมืองนี้มีรูปสัณฐานเป็นรูปวงรี  จึงเรียกว่าเมืองลี แต่เหตุผลนี้ฟังไม่ขึ้นเพระคำว่าวงรีนั้นเขียนเป็นรูปตัว ร ไม่ใช่ตัว ล และคำว่าวงรีนั้น ไม่ค่อยนิยมใช่กันในภาษาเหนือ ฉะนั้นเหตุผลข้างต้นน่าจะเป็นไปได้มากกว่า นี่คือที่มาของคำว่าเมืองลีhttp://www.muanglee.com/history

 ที่ตั้ง 
 ทิศเหนือ ติดต่อ ตำบลสันทะ อำเภอนาน้อย 
 ทิศใต้ ติดต่อ ตำบลปิงหลวงอำเภอนาหมื่น 
 ทิศตะวันออก ติดต่อ ตำบลนาทะนุง อำเภอนาหมื่น 
 ทิศตะวันตก ติดต่อ ตำบลบ้านเวียง อำเภอร้องกวาง จังหวัดแพร่

 การแบ่งเขตการปกครอง 

 การปกครองส่วนภูมิภาค 
แบ่งการปกครองออกเป็น 7 หมู่บ้าน ได้แก่
 หมู่ 1 บ้านน้ำอูน
 หมู่ 2 บ้านป่าซาง
 หมู่ 3 บ้านนาหมอ
 หมู่ 4 บ้านนาคา
 หมู่ 5 บ้านวังน้ำเย็น
 หมู่ 6 บ้านน้ำแขว่ง
 หมู่ 7 บ้านนาม่วง

 การปกครองส่วนท้องถิ่น 
 องค์การบริหารส่วนตำบลเมืองลี ครอบคลุมพื้นที่ตำบลเมืองลี 

 อ้างอิง 

มืองลี
เมืองลี
หมวดหมู่:อำเภอนาหมื่น